चिलीले सजिलै हरायो जापानलाई 
दुई पल्टको डिफेन्डिङ च्याम्पियन चिलीले कोपा अमेरिका २०१९ मा शानदार सुरुआत लिएको छ । उसले समूह सी को खेलमा पाहुना टिम जापानलाई ४–० पराजित गरेको छ । 
रियो जे जेनेरियो — दुई पल्टको डिफेन्डिङ च्याम्पियन चिलीले कोपा अमेरिका २०१९ मा शानदार सुरुआत लिएको छ । उसले समूह सी को खेलमा पाहुना टिम जापानलाई ४–० पराजित गरेको छ । पछिल्लो विश्वकपमा छनोट हुन असफल चिलीले एसियाली टिम जापानमाथि भने प्रभावशाली प्रदर्शन गर्न सफल रह्यो । उसका लागि एडवार्डो भारगेसले दुई गोल गरे । यस्तै एरिक पुल्गर र एलेक्स सान्चेज एक एक गोल थपे । 